På begynnelsen av 1970-tallet bestemte åtte musikere fra Sneek seg for å stadfeste verdensrekorden for korpsmusikk spilt fra et tak. Valget falt på et passende hustak i Blauwhuis (frisisk: Blauhús), som lå like i nærheten. På taket til gamlehjemmet Teatskehus ble den musikalske verdensrekorden satt 24. juni 1972, selv om denne «rekorden» ikke på noen måte er offisiell. Hendelsen nådde forsida på lokalavisa i Leeuwarden Leeuwaarder Courant, og ga orkestret dets navn: Blauhúster Dakkapel (takorkesteret fra Blauwhuis). Orkesteret forbedret verdensrekorden i 1986 til 4 timer non-stop korpsmusikk på samme tak.